CELEX: 32021L2171
Language: bg
Date: 2021-12-07 00:00:00
Title: Директива за изпълнение (ЕС) 2021/2171 на Комисията от 7 декември 2021 година за изменение на Директива 66/402/ЕИО на Съвета по отношение на теглото на партидите семена и на пробите от Avena nuda (текст от значение за ЕИП)

8.12.2021   
               
               
                  BG
               
               
                  Официален вестник на Европейския съюз
               
               
                  L 438/84
               
            
         ДИРЕКТИВА ЗА ИЗПЪЛНЕНИЕ (ЕС) 2021/2171 НА КОМИСИЯТА
         от 7 декември 2021 година
         за изменение на Директива 66/402/ЕИО на Съвета по отношение на теглото на партидите семена и на пробите от Avena nuda
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), и по-специално член 21а от нея,
         като има предвид, че:
         
                     (1)
                  
                  
                     С Директива за изпълнение (ЕС) 2021/415 на Комисията (2) беше изменена Директива 66/402/ЕИО и поради техническа грешка наименованието на вида Avena nuda беше заличено от вписването в третия ред на първата колона на таблицата в приложение III към Директива 66/402/ЕИО. В резултат на това максималното тегло на партида семена и минималното тегло на проба от семена от вида Avena nuda вече не са нормативно уредени. Поради това следва заличеното наименование на вида Avena nuda да бъде въведено отново.
                  
               
                     (2)
                  
                  
                     Поради това Директива 66/402/ЕИО следва да бъде съответно изменена.
                  
               
                     (3)
                  
                  
                     От съображения за правна сигурност датата за транспониране, определена в настоящата директива, следва да съответства на датата за транспониране, определена в Директива за изпълнение (ЕС) 2021/415.
                  
               
                     (4)
                  
                  
                     Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩАТА ДИРЕКТИВА:
         
            Член 1
            Изменение на Директива 66/402/ЕИО
            В приложение III към Директива 66/402/ЕИО вписването в третия ред на първата колона на таблицата се заменя със следното:
            
               „Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale“.
            
         
         
            Член 2
            Транспониране
            
               1.   Държавите членки приемат и публикуват не по-късно от 31 януари 2022 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 февруари 2022 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
            
            
               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
            
         
         
            Член 3
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
            
         
         
            Член 4
            Адресати
            Адресати на настоящата директива са държавите членки.
         
         
            Съставено в Брюксел на 7 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ 125, 11.7.1966 г., стр. 2309.
         
            (2)  Директива за изпълнение (ЕС) 2021/415 на Комисията от 8 март 2021 г. за изменение на директиви 66/401/ЕИО и 66/402/ЕИО на Съвета с оглед адаптирането на таксономичните групи и наименования на някои видове семена и плевели към развитието на научно-техническите познания (ОВ L 81, 9.3.2021 г., стр. 65).